Na temelju članka 391. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09. i 143/12) i članka 44. Statuta Općine Sveti Ivan Žabno („Službeni glasnik Koprivničko-križevačke županije“ broj 10/13) i Odluke Općinskog načelnika Općine Sveti Ivan Žabno od 22. ožujka 2017. godine objavljuje se

JAVNI NATJEČAJ

za prodaju nekretnina u suvlasništvu i vlasništvu Općine Sveti Ivan Žabno

1. PREDMET PRODAJE :
2. Prodaje se 1/4 suvlasničkog dijela oranice Brdo u Brdu u Žabnu i to:

* Udio 1/4 k. č. br. 3339, oranice Brdo u Brdu, upisane u zk. ul.805 površine 1 jutro 92 čhv u k.o. Žabno u vlasništvu Općine Sveti Ivan Žabno u jednoj četvrtini navedene čestice,
* početna cijena za 1/4 oranice Brdo u Brdu u suvlasničkom dijelu Općine Sveti Ivan Žabno iznosi 6.100,00 kn.

1. Prodaje se kuća i dvor u Čvstecu (u naravi nema kuće) i to:

* k.č. 4045/1 kuća i dvor ( u naravi nama kuće) upisane u zk. ul.801 površine 61 čhv

u k.o. Čvrstec u vlasništvu Općine Sveti Ivan Žabno, početna cijena iznosi 1.100,00 kn i

* k.č 4048 vrt Šljivik u Kamenovki upisane u zk. ul.801 površine 144 čhv

u k.o. Čvrstec u vlasništvu Općine Sveti Ivan Žabno, početna cijena iznosi 1.000,00 kn.

1. Način stjecanja vlasništva: danom isplate kupoprodajne cijene u cijelosti.
2. OPĆI UVJETI

1. Navedena nekretnina prodaje se putem javnog natječaja prikupljanjem pismenih

ponuda.

2. U početnoj cijeni zemljišta nisu uračunati troškovi uređaja komunalne infrastrukture,

doprinos za prenamjenu zemljišta i porez na promet nekretnina, već su to obveze

novog vlasnika koji snosi i ostale troškove zemljišno-knjižnog prijenosa nekretnina

na svoje ime.

3. Ponuda se vrši prema načelu viđeno-kupljeno što isključuje sve naknadne prigovore

kupca.

4. Prednost pri natječaju ima natjecatelj koji ponudi veću cijenu. Ponude kupovine

ispod početne cijene zemljišta neće se razmatrati.

1. Najpovoljnijom ponudom smatrat će se ona ponuda koja uz ispunjenje svih uvjeta javnog natječaja s priloženom traženom dokumentacijom sadrži najvišu ponuđenu cijenu.

6. U slučaju identičnih ponuđenih iznosa ponuđača, natječaj će se

ponoviti s novim iznosom početne cijene.

1. Ako najpovoljniji natjecatelj odustane od svoje ponude, najboljim ponuditeljem smatra se sljedeći ponuditelj koji je ponudio najvišu kupoprodajnu cijenu i ispunjava sve druge uvjete natječaja.
2. Natječaj se ponavlja ukoliko najpovoljniji ponuđač odustane od kupnje zemljišta, a

nema drugih ponuđača.

1. Odluku o odabiru najpovoljnijeg ponuditelja za kupnju nekretnine donosi općinski

načelnik.

1. Općinski načelnik zadržava pravo poništenja ovog natječaja bez obrazloženja.
2. Javni natječaj je otvoren 8 dana od dana objave na općinskoj internet stranici, Radiju Križevci i Oglasnoj ploči u Općini Sveti Ivan Žabno, odnosno od 22. ožujka do 29. ožujka 2017.

1. PONUDA

Pravo sudjelovanja na Natječaju imaju sve fizičke osobe državljani Republike Hrvatske, te pravne osobe registrirane u Republici Hrvatskoj, a koje dostave dokaz da su uplatile jamčevinu i sljedeću dokumentaciju:

- podatke o ponuditelju: ime i prezime, prebivalište, MBG i OIB ( za fizičke osobe) odnosno naziv i sjedište te MB i OIB ( za pravne osobe),

- presliku domovnice (za fizičke osobe),

- presliku rješenja o registraciji (za pravne osobe),

- dokaz o uplaćenoj jamčevini,

- ponuda novčanog iznosa kupoprodajne cijene,

- potvrdu da nema nepodmirenih obveza prema Općini Sveti Ivan Žabno.

Zakašnjele i nepotpune podnesene pisane ponude neće se razmatrati.

Pismena ponuda se dostavlja, poštom ili osobno u zatvorenoj omotnici s naznakom: „NE OTVARAJ- PONUDA NA NATJEČAJ ZA KUPNJU NEKRETNINA U SUVLASNIŠTVU I VLASNIŠTVU OPĆINE SVETI IVAN ŽABNO” preporučenom pošiljkom ili neposredno na urudžbeni zapisnik, na adresu:

Općina Sveti Ivan Žabno, Općinski načelnik, Trg Karla Lukaša 11,48214 Sveti Ivan Žabno .

Ponude se otvaraju, 4. travnja 2017. u 10,00 sati.

1. JAMČEVINA

Jamčevina se plaća 10% od početne kupoprodajne cijene. Iznos se uračunava kupcu u kupoprodajnu cijenu nekretnine, a ostalima se vraća najkasnije u roku 8 dana od dana otvaranja ponuda.

Jamčevina se može uplatiti uplatnicom ili virmanom, na žiro račun broj: HR 6424020061843900006 Općina Sveti Ivan Žabno- Općinsko vijeće, s pozivom na broj HR68 7757- OIB s naznakom „ JAMČEVINA ZA NATJEČAJ KLASA: 944-18 /17-01/03 OD 22. OŽUJKA 2017.

Ako najpovoljniji natjecatelj odustane od prihvaćene ponude gubi pravo na povrat položenog iznosa jamčevine.

1. ZAVRŠNE ODREDBE

Najpovoljniji ponuditelj dužan je u roku od 8 dana od dana poziva prodavatelja sklopiti kupoprodajni ugovor, te je dužan u roku od 15 dana od dana sklapanja kupoprodajnog ugovora uplatiti cijeli iznos kupovne cijene.

Ukoliko izabrani ponuditelj ne sklopi kupoprodajni ugovor ili ne uplati iznos kupovne cijene u ugovorenom roku smatrat će se da odustaje od ponude, te će se natječaj ponoviti.

O ishodu javnog natječaja natjecatelji će biti obaviješteni u roku 8 dana od dana utvrđivanja najpovoljnijeg ponuditelja za kupnju navedene nekretnine.

Dodatne informacije u svezi objavljivanja natječaja mogu se dobiti u Jedinstvenom upravnom odjelu Općine Sveti Ivan Žabno, Trg Karla Lukaša 11, Sveti Ivan Žabno i na telefon 048/851-041, svakim radnim danom od 8,00 do 12,00 sati.

KLASA: 944-18/17-01/03

URBROJ:2137/19-01/1-17-2

Sveti Ivan Žabno, 22. ožujka 2017*.*

OPĆINSKI NAČELNIK:

Vladimir Oguman